Վլադիմիր Կոբեկին

Վլադիմիր Կոբեկին (ռուս.՝ Влади́мир Алекса́ндрович Кобе́кин, հուլիսի 22, 1947(1947-07-22), Բերեզնիկի, Պերմի շրջան, ՌԽՖՍՀ, ԽՍՀՄ), ռուս կոմպոզիտոր, օպերաների, բալետների և ֆիլմերի երաժշտության հեղինակ։ ՌԽՖՍՀ արվեստի վաստակավոր գործիչ (1987 թվական), ԽՍՀՄ Պետական մրցանակի դափնեկիր (1987 թվական), Դմիտրի Շոստակովիչի անվան մրցանակի դափնեկիր, Սերգեյ Պրոկոֆևի անվան միջազգային մրցանակաբաշխության դափնեկիր։ 
Ավարտել է Լենինգրադի կոնսերվատորիան (1971 թվական), եղել է Սերգեյ Սլոնիմսկու աշակերտը։ Երկար տարիների ընթացքում կոմպոզիցիա է դասավանդել Ուրալի պետական կոնսերվատորիայում։ 


== Օպերաներ ==
«Համլետ (դանիական) (ռուսական) կոմեդիա» Մոսկվայի Ստանիսլավսկու և Նեմիրովիչ-Դանչենկոյի անվան երաժշտական ակադեմիական թատրոնում, պրեմիերան եղել է 2008 թվականի նոյեմբերի 14-ին։ Բեմադրող դիրիժոր` Ֆելիքս Կորոբով։ Բեմադրող ռեժիսոր` Ալեքսանդր Տիտել։ Բեմադրող նկարիչ` Էրնստ Գեյդեբրեխտ։ Տևողությունը` 2 ժամ 50 րոպե։ Այդ ներկայացման համար Վլադիմիր Կոբեկինը «Կոմպոզիտորի լավագույն աշխատանք» անվանակարգում ստացել է «Ոսկե դիմակ» մրցանակը, իսկ Ալեքսանդր Տիտելը ստացել է «Լավագույն ռեժիսորի աշխատանք» անվանակարգում (2010 թվական)
«Մարգարիտա», Սարատովի օպերայի և բալետի ակադեմիական թատրոնի բեմադրություն (2007 թվական, դիրիժոր` Յուրի Կոչնև, ռեժիսոր` Դ. Իսաիչև), Վլադիմիր Կոբեկինը «Կոմպոզիտորի լավագույն աշխատանք» անվանակարգում ստացել է «Ոսկե դիմակ» մրցանակը (2008 թվական)
«Խելագարի օրագիրը» (ըստ Լու Սինի վիպակի)
«Երջանիկ արքայազնը» (Ալեքսեյ Պարինի լիբրետոն ըստ Օսկար Ուայլդի հեքիաթի)
«Ծաղրածուն և արքան» (կոմպոզիտորի լիբրետոն ըստ Միշել դե Գելդերոդի պիեսի)
«Երիտասարդ Դավիթը»` Նովոսիբիրսկի օպերայի և բալետի ակադեմիական թատրոնի բեմադրություն (1998 թվական, ռեժիսոր` Ալեքսեյ Չերնյակով, դիրիժոր` Անատոլի Լյուդմիլին, «Ոսկե դիմակ» մրցանակ 2000 թվականի համար)
«Մարգարե»` տրիպտիխ ըստ Պուշկինի ստեղծագործությունների. «Դոն Գուան», «Խնջույք ժանտախտի ժամանակ» և «Բանաստեղծի կորուստը»։ Առաջին բեմադրությունը եղել է 1984 թվականին Սվերդլովսկու  օպերայի և բալետի ակադեմիական թատրոնում։ Ռեժիսոր` Ալեքսանդր Տիտել, բեմադրող դիրիժոր` Եվգենի Բրաժնիկ, բեմադրող նկարիչներ` Յուրի Ուստինով, Էրնստ Գեյդեբրեխտ։ 1987 թվականին գաստրոլներից հետո Մոսկվայում ներկայացումը ստացել է ԽՍՀՄ Պետական մրցանակ։ Նրա դափնեկիրները եղել են Վլադիմիր Կոբեկինը, Ալեքսանդր Տիտելը, Եվգենի Բրաժնիկը, դերերի կատարողները եղել են Տատյանա Բոբրովիցկայան և Վալերի Տյումենցևը։
«Ֆրանսիայի ազգային գրադարան» (ըստ Ֆեոդոր Դոստոևսկու «Ապուշը» վեպի)
«Կարապի երգը» (ըստ Անտոն Չեխովի)
«Պուգաչով» (ըստ Սերգեյ Եսենինի)
«Խաղ Մաքս-Եմելյանի մասին»
«Կոշիկներ» (ըստ Վասիլի Շուկշինի)
«Հոլստոմեր» (ըստ Լև Տոլստոյի)
«Սպիտակ գվարդիա» (ըստ Միխայիլ Բուլգակովի) (երաժշտական դրամա) Եկատերինբուրգի երաժշտական կոմեդիայի թատրոն, պրեմիերան եղել է 2012 թվականի նոյեմբերի 30-ին։ Բեմադրող ռեժիսոր` Կիրիլ Ստրեժնև,


== Բալետներ ==
«Գարնանային ջրեր» (կոմպոզիտոր` Վլադիմիր Կոբեկին, լիբրետո` Վլադիմիր Կոբեկին և Կիրիլ Սիմոնով) Սարատովի օպերայի և բալետի ակադեմիական թատրոն (խորեոգրաֆ` Կիրիլ Սիմոնով, բեմադրող դիրիժոր` Յուրի Կոչնև, նկարիչներ` Եկատերինա Զլայա և Ալեքսանդր Բարմենկով, պրեմիերան կայացել է 2018 թվականի մայիսի 23-ին 31-րդ Սաբինովսկյան փառատոնի շրջանակներում)


== Այլ ստեղծագործություններ ==
«Մումի դոլ» մուլտիպլիկացիոն եռերգության երաժշտությունը («Սվերդլովսկտելեֆիլմ», 1981-1983 թվականներին)։
«Առակ երիցուկների մասին» մուլտֆիլմի երաժշտությունը («Սվերդլովսկտելեֆիլմ» 1975 թվական)։


== Ծանոթագրություններ ==


== Արտաքին հղումներ ==
belcanto.ru
ВЛАДИМИР КОБЕКИН: «Музыка — это то, что происходит в головах слушателей»
Ժամանակակից ռուս կոմպոզիտորներ